The Fosters

The Fosters on yhdysvaltalainen draamasarja, jonka ovat luoneet Peter Paige ja Bradley Bredeweg. Sen ensi-ilta oli Yhdysvalloissa 3. kesäkuuta 2013 Freeformin (aiemmin ABC Family) televisioverkossa. Sarja seuraa Foster-perheen elämää, johon kuuluu vanhemmat Stef ja Lena, poliisi ja vararehtori, ja heidän viisi lastaan. Vuoden 2018 alussa Freeform ilmoitti sarjan päättyvän viidennen kauden loputtua.

Ensimmäinen kausi sai yleisesti positiivista palautetta kriitikoilta. Sarja on saanut erityistä suosiota LGBT-teemojen esittämisestä. Sarja on palkittu sekä kahdella GLAAD-mediapalkinnolla että yhdellä Teen Choice -palkinnolla.

Juoni 
Sarja seuraa poliisi Stef Adams Fosterin sekä hänen vaimonsa Lena Adams Fosterin elämää. Brandon on Stefin biologinen poika, ja kaksoset Mariana ja Jesus adoptoitiin jo lapsina, kun heidän äitinsä ei huumeongelmien takia pystynyt huolehtimaan lapsistaan. Callien ja Juden he adoptoivat myöhemmin, useiden vastoinkäymisten kautta. Heidän elämäänsä kuuluu myös Stefin ex-mies Mike Foster, joka on myös Brandonin isä.

Tapahtumat sijoittuvat San Diegoon, ja Anchor Beach Community Charter -kouluun jota lapset käyvät, ja jossa Lena toimii vararehtorina.

Päähenkilöt 

 Stefanie "Stef" Adams Foster (Teri Polo)
 Lena Elizabeth Adams Foster (Sherri Saum)
 Jesus Adams Foster (Jake T. Austin) kausissa 1–2, Noah Centineo kaudesta 3. eteenpäin)
 Jude Adams Foster (Hayden Byerly)
 Brandon Foster (David Lambert)
 Callie Adams Foster (Maia Mitchell)
 Mike Foster (Danny Nucci)
 Mariana Adams Foster (Cierra Ramirez)

Sivuhenkilöt 
 Emma (Amanda Leighton) on Marianan ystävä, ja Jesuseksen tyttöystävä, kunnes he erosivat 3. kaudella.
 Mat (Jordan Rodrigues) on Brandonin entinen bändikaveri ja Marianan ex- poikaystävä.
 Sophia (Bailee Madison) on Callien siskopuoli.
 Dana (Lorraine Toussaint) on Lenan äiti.
 Ana (Alexandra Barreto) on Jesuksen ja Marianan biologinen äiti, joka myöhemmin alkaa seurustella Miken kanssa.
 Monte (Annika Marks) on Anchor Beachin rehtori.
 AJ (Tom Williamson) on Callien ex-poikaystävä ja Miken kasvattilapsi
 Nick Startos (Louis Hunter) oli Jesusin paras kaveri ja Marianan poikaystävä, kunnes hän joutui mielenterveydellisten ongelmien takia psykiatriseen sairaalaan.
 Wyatt (Alex Saxon) oli Callien poikaystävä ensimmäisten kausien aikana.
 Lexi (Bianca A. Santos) oli Marianan paras ystävä ja Jesusin tyttöystävä, kunnes hän joutui muuttamaan Hondurasiin.

Tuotanto 
Alun perin sarjan kehittivät Bradley Bredeweg ja Peter Paige, jotka halusivat kirjoittaa draamaa joka heijastelisi "modernia amerikkalaista perhettä". Alun perin harkittiin tarinaa kahdesta homoisästä, mutta pari alkoi sen sijaan miettiä tarinaa kahdesta naisesta. Sarjan idean on sanottu saaneen innoituksensa Bredewegin lapsiperheen ystävältä, joka kamppaili kasvatusjärjestelmässä ennen kuin hänet lopulta hyväksyttiin hänen yläkoulussaan.

Kehittäminen 
Kehitettäessä konseptia, Bredeweg ja Paige kohtasivat aluksi jonkin verran vastustusta Hollywoodissa, ja Bredeweg kertoi: "Täällä oli ihmisiä ympärillämme, joitakin tämän kaupungin ihmisiä, jotka sanoivat, etteivät tule myymään tätä sarjaa". Pilottihakemuksen ensimmäisen luonnoksen jälkeen tarina esiteltiin Jennifer Lopezille ystävän kautta, joka työskenteli tuotantotoimistossaan Nuyorican Productions -yrityksessä. Tapaamista koskien Bredeweg totesi: "Kun tapasimme Jenniferin, hän todella rakastui siihen".

2010-luvun yhdysvaltalaiset draamasarjat
Freeformin televisio-ohjelmat